Bystrá lávka

Bystrá lávka (; ) je výrazná depresia Soliskového hrebeňa medzi Bystrými hrbmi a Bystrými vežičkami nad uzávermi Mlynickej a Furkotskej doliny vo Vysokých Tatrách.

Na Soliskovom hrebeni sa nachádzajú menej významné štrbiny:
Zadná Bystrá štrbina, úzka štrbina medzi Zadným a Prostredným bystrým hrbom
Bystrá štrbina, výrazná úzka štrbina medzi Prostredným a Predným bystrým hrbom
Malá Bystrá štrbina, málo výrazná štrbina medzi Veľkou a Zadnou bystrou štrbinou
Prostredná Bystrá štrbina, depresia medzi Zadnou a Prostrednou vežičkou
Predná Bystrá štrbina, výrazná štrbina medzi dvoma najmarkantnejšími Bystrými vežičkami, Prostrednou a Prednou
Zadná Solisková štrbina, výrazná štrbina medzi Bystrými vežičkami a Soliskovými kopami
Zadný soliskový zárez, štrbina medzi Zadnou a Prostrednou soliskovou kopou
Prostredný soliskový zárez, štrbina medzi Prostrednou a Prednou soliskovou kopou
Predný soliskový zárez, medzi Prostredným a Predným soliskovým zárezom (Prostrednou soliskovou kopou a Veľkým Soliskom).

 Názov 
Po prvý raz ho použil Arno Puškáš v roku 1988. Odvodil ho z Bystrého sedla.

 Prvý prechod 
Pravdepodobne cez Bystrú lávku do Bystrého sedla prví vystúpili lovci kamzíkov. Prvý zaznamenaný prechod cez vtedy ešte nepomenovanú lávku do Bystrého sedla (z Furkotskej do Mlynickej doliny) uskutočnili dňa 5. augusta 1879 Emerich Kövi, slovenský priekopník turistiky, učiteľ Martin Róth a hájnik Peter Róth. Pomenovali ho Lorencovým sedlom na počesť vedúceho inžiniera krompašských železiarní, českého vlastenca a vynikajúceho tatranského horolezca Viktora Lorenca. Uhorský karpatský spolok vybudoval do Bystrého sedla turistický chodník, ktorý viedol na blízky Furkotský štít. V roku 1993 bol chodník na Furkotský štít pre turistov uzavretý a prechod cez Bystré sedlo bol presmerovaný na Bystrú lávku.

 Turistika 
Prechod Bystrou lávkou je obojsmerný. Na exponovaných miestach je zabezpečený reťazami. Východiskom je Štrbské Pleso. Po žltej turistickej značke Mlynickou dolinou okolo Vodopádu Skok.''Vysoké Tatry. Turistická mapa. 1 : 50 000. 14. vydanie. Harmanec: VKÚ, a. s., 2023. Návrat z Furkotskej doliny na Štrbské Pleso okolo Chaty pod Soliskom. alebo pokračovaním Furkotskou dolinou cez Rázcestie pod Furkotskou dolinou a následne Tatranskou magistrálou späť na Štrbské pleso. Trasu je možné absolvovať aj v opačnom smere.

Referencie

Externé odkazy
 Poloha na turistickej mape 

Kategória:Sedlá Vysokých Tatier
Kategória:Mlynická dolina
Kategória:Furkotská dolina
Kategória:Štrba